འཆི་བ་མི་རྟག་པ་བསམ་པ། ལས་རྒྱུ་འབྲས་འཁོར་བའི་ཉེས་དམིགས་ངན་སོང་གི་
སྡུག་བསྔལ་བསམ་པའི་སྒོ་ནས་དེ་དག་ལས་ཐར་འདོད་ཀྱི་བློ་བསྐྱེད། དེ་ལས་སྐྱོབ་པ་སྐྱབས་དཀོན་
མཆོག་གསུམ་ཁོ་ན་ཡིན་པས། དེ་ལ་ཡིད་ཆེས་པའི་བློ་ལིངས་སྐྱུར་གྱིས་སྐྱབས་འགྲོ་སྙིང་ཐག་པ་ནས་
བྱེད་པ། བྱང་ཆུབ་ཀྱི་སེམས་གཉིས་བསྒོམ་པ་དང་ཕྱིན་དྲུག་བསྡུ་བཞི་དང་བཅས་པ་ལ་ལེགས་པར་
བསླབས་ཤིང༌། ཞི་གནས་དང་ལྷག་མཐོང་གི་ཏིང་ངེ་འཛིན་རང་རྒྱུད་ལ་བསྐྱེད་པ་སོགས་ལ་ལེགས་
པར་སྦྱངས་པ་ནི་སྣོད་རུང་དང་པོ་དང༌། དཔལ་རྡོ་རྗེ་འཇིགས་བྱེད་ཆེན་པོའི་དཀྱིལ་འཁོར་དུ་སྐུ་བཞིའི་
ས་བོན་ཐེབས་ངེས་ཀྱི་དབང་བཞི་རྣམ་པར་དག་པ་ཐོབ་ཅིང༌། དབང་དུས་སུ་ཁས་བླངས་པའི་དམ་ཚིག་
དང་སྡོམ་པ་ཚུལ་བཞིན་དུ་བསྲུང་བ་ནི་སྣོད་རུང་གཉིས་པ་དང༌། སྐུ་གསུམ་ལམ་ཁྱེར་ཡིད་ངོ་ན་ལམ་
གྱིས་འཆར་བ་ནས་བསྐྱེད་རིམ་ཕྲ་རགས་མཐར་ཕྱིན་པའི་བར་ལ་སློབ་པ་ནི་སྣོད་རུང་གསུམ་པ་སྟེ།
འདི་དག་རྫོགས་རིམ་ལ་ལྟོས་ནས་ཐུན་མོང་གི་སྔོན་འགྲོར་བཞག་གོ །
གཉིས་པ་ཐུན་མོང་མ་ཡིན་པའི་སྔོན་འགྲོ་ལ། སྡིག་པ་དག་པར་བྱ་བའི་ཕྱིར་རྡོ་རྗེ་སེམས་
དཔའི་བསྒོམ་བཟླས་དང༌། བྱིན་རླབས་འཇུག་པར་བྱ་བའི་ཕྱིར་བླ་མའི་རྣལ་འབྱོར་བསྒོམ་པ་
གཉིས། དང་པོ་ལ། མདུན་གྱི་ནམ་མཁར་བླ་མ་རྡོ་རྗེ་འཇིགས་བྱེད་ཀྱི་ལྷ་ཚོགས་ལ་མཁའ་ཁྱབ་ཀྱི་
སྐྱབས་གསུམ་དཔའ་བོ་མཁའ་འགྲོ་དང་བཅས་པས་བསྐོར་བར་ཟེར་རམ། བཞུགས་པར་བསམས་
ལ། སྐྱབས་འགྲོའི་དམིགས་རྣམ་གསལ་བཏབ་སྟེ། དཀོན་མཆོག་གསུམ་ལ་སྐྱབས་སུ་འགྲོ། །ཞེས་
སོགས་ཀྱི་སྐྱབས་འགྲོ་སེམས་བསྐྱེད་བྱ་བ་ནི་རྟེན་གྱི་སྟོབས། དེ་ནས་རང་རྡོ་རྗེ་འཇིགས་བྱེད་དུ་
གསལ་བའི་སྤྱི་བོར། ངོ་བོ་བདེ་སྟོང་དང་གཉིས་སུ་མེད་པའི་ཡེ་ཤེས་པ་ཡིན་པ་ལ་རྣམ་པ་བཾ་ཡིག་
306

དཔལ་རྡོ་རྗེ་འཇིགས་བྱེད་ཀྱི་རྫོགས་རིམ་རྣལ་འབྱོར་དམར་ཁྲིད།
དཀར་པོ་དེ་འོད་དུ་ཞུ་བ་ལས་པདྨ་འདབ་བརྒྱད་རྩ་བ་དམར་མདངས་ཆགས་པ་ལྟེ་བ་ལྗང་ཁུ། ཟེའུ་
འབྲུ་དམར་སེར། དེའི་སྟེང་དུ་ཆུ་ལས་ཆུ་བུར་གྱི་ཚུལ་དུ་ངོ་བོ་བདེ་བ་ཆེན་པོའི་ཡེ་ཤེས་ཡིན་པ་
ལ་རྣམ་པ་ཨ་ཡིག་དཀར་པོ། དེ་འོད་དུ་ཞུ་བ་ལས་ཟླ་བའི་དཀྱིལ་འཁོར་ཤེལ་དཀར་གྱི་མཎྜལ་ལྟ་
བུ་དཀར་བསིལ་ཉ་གང་བ། དེའི་སྟེང་དུ་ངོ་བོ་དུས་གསུམ་གྱི་སངས་རྒྱས་ཐམས་ཅད་ཀྱི་ཐུགས་
གཉིས་སུ་མེད་པའི་ཡེ་ཤེས་ཡིན་པ་ལ། རྣམ་པ་ཧཱུཾ་དཀར་པོ། དེ་འོད་དུ་ཞུ་བ་ལས་རྡོ་རྗེ་དཀར་
པོ་རྩེ་ལྔ་པ་ལ་ཧཱུཾ་གིས་མཚན་པ། དེ་ལས་འོད་ཟེར་དཔག་ཏུ་མེད་པ་འཕྲོས། འོད་ཟེར་ལ་ལའི་སྣེ་
ལ་མཆོད་པའི་ལྷ་མོ་ལག་ན་མཆོད་རྫས་སྣ་ཚོགས་པ་ཐོགས་པ་དཔག་ཏུ་མེད་པ་སྤྲོས། ཕྱོགས་
བཅུའི་སངས་རྒྱས་སྲས་དང་བཅས་པ་ལ་མཆོད་པ་ཕུལ་བས། དེ་རྣམས་ཀྱི་ཐུགས་རྒྱུད་ལ་ཟག་
མེད་ཀྱི་བདེ་བ་ཁྱད་པར་ཅན་བསྐྲུན་པར་བྱས། ཡང་འོད་ཟེར་ལ་ལའི་སྣེ་ལ་རྡོ་རྗེ་སེམས་དཔའ་
ཡབ་ཡུམ་སེམས་ཅན་གྱི་གྲངས་དང་མཉམ་པ་སྤྲོས། སེམས་ཅན་རྣམས་ཀྱི་སྤྱི་བོར་འཁོད་པའི་
སྦྱོར་མཚམས་ནས་བྱང་ཆུབ་ཀྱི་སེམས་ཀྱི་བདུད་རྩིའི་རྒྱུན་བབས། ལུས་ཀྱི་ནང་ཐམས་ཅད་གང༌།
ཕྱི་ཐམས་ཅད་བཀྲུས་པས། ཐོག་མེད་ནས་བསགས་པའི་སྡིག་སྒྲིབ་བག་ཆགས་དང་བཅས་པ་
ཐམས་ཅད་མུན་ཁུང་དུ་མར་མེ་བཏེགས་པ་བཞིན་སངས་ཀྱིས་དག་པའམ། དུད་ཁུ་དང་སོལ་ཁུའི་
རྣམ་པར་དབང་པོའི་སྒོ་དང་བ་སྤུའི་བུ་ག་ནས་ཕྱིར་ཐོན། རྡོ་རྗེ་སེམས་དཔའ་ཡབ་ཡུམ་སེམས་
ཅན་རྣམས་ཀྱི་སྤྱི་བོ་ནས་ཐིམ་པས་སེམས་ཅན་རྣམས་རྡོ་རྗེ་སེམས་དཔའི་གོ་འཕང་ལ་བཀོད་པ་
རྣམས་དང༌། ཕྱོགས་བཅུའི་རྒྱལ་བ་སྲས་བཅས་རྣམས་བཀུག་ནས་རྡོ་རྗེ་ཧཱུཾ་དང་བཅས་པ་ལ་ཐིམ་
པ་ཡོངས་སུ་གྱུར་པ་ལས་རྡོ་རྗེ་སེམས་དཔའ་སྐུ་མདོག་དཀར་པོ་ཞལ་གཅིག་ཕྱག་གཉིས་ཀྱིས་རྡོ་
རྗེ་དང་དྲིལ་བུ་འཛིན་པས། ཡུམ་རྡོ་རྗེ་སྙེམས་མ་དཀར་མོ་གྲི་གུག་དང་ཐོད་པ་འཛིན་པ་ལ་འཁྱུད་
པ། གཉིས་ཀའང་རིན་པོ་ཆེའི་རྒྱན་སྣ་ཚོགས་ཀྱིས་སྤྲས་པ། ཡབ་རྡོ་རྗེ་སྐྱིལ་ཀྲུང་གིས་བཞུགས་
པའི་སྤྱི་བོའི་རྩ་འཁོར་གྱི་དབུས་སུ་ཨོཾ་དཀར་པོ། མགྲིན་པའི་རྩ་འཁོར་གྱི་དབུས་སུ་ཨཱཿདམར་པོ།
307

ཀུན་མཁྱེན་གསུང་འབུམ་༼ཁ༽
ཐུགས་ཀའི་རྩ་འཁོར་གྱི་དབུས་སུ་ཧཱུཾ་སྔོན་པོ། ཐུགས་ཀར་ཀུན་རྫོབ་བྱང་ཆུབ་ཀྱི་སེམས་ཀྱི་ངོ་བོ་
ཟླ་བའི་དཀྱིལ་འཁོར་འོ་མའི་མདོག་ཅན་ནམ། ཁམ་ཐུག་གེ་བ། དེའི་སྟེང་དུ་དོན་དམ་བྱང་ཆུབ་
་སེམས་ཀྱི་ངོ་བོ་ཧཱུཾ་དཀར་པོ།
གནས་པས་བསྐོར་བ། སྔགས་ཕྲེང་ཧཱུཾ་དང་བཅས་པ་ལས་འོད་ཟེར་གྱི་ཚོགས་དཔག་ཏུ་མེད་པ་
འཕྲོས་པས། རང་བཞིན་ཆོས་སྐུའི་ཕོ་བྲང་ནས་བསྒོམ་པ་དང་འདྲ་བའི་ཡེ་ཤེས་པ་གཟུགས་སྐུའི་
རྣམ་པར་སྤྱན་དྲངས། ཛཿཧཱུཾ་བཾ་ཧོ། གཉིས་སུ་མེད་པར་གྱུར། སླར་ཡང་ཐུགས་ཀའི་ཧཱུཾ་ལས་འོད་
དེའི་མཐའ་སྐོར་དུ་ཡི་གེ་བརྒྱ་པའི་སྔགས་ཕྲེང་འགྲེང་སྟབས་སུ་
ཟེར་འཕྲོས་པས་དབང་གི་ལྷ་རིགས་ལྔ་འཁོར་བཅས་སྤྱན་དྲངས། ཁྱེད་རྣམས་ཀྱིས་དབང་བསྐུར་
དུ་གསོལ། ཞེས་གསོལ་བ་བཏབ་པས་དེ་རྣམས་ཀྱིས་ཡེ་ཤེས་ཀྱི་བདུད་རྩིས་གང་བའི་བུམ་པ་
ཐོགས་ནས། ཨོཾ་སརྦ་ཏ་ཐཱ་ག་ཏ་ཨ་བྷི་ཥེ་ཀ་ཏ་ས་མ་ཡ་ཤྲི་ཡེ་ཧཱུཾ། ཞེས་དབང་བསྐུར། ལུས་
གང༌། བདེ་བ་ཆེན་པོ་མྱོང༌། དྲི་མ་ཐམས་ཅད་དག །ཆུའི་ལྷག་མ་ཡར་ལུད་པ་ལས། མི་བསྐྱོད་
པས་དབུ་བརྒྱན་པར་གྱུར། དེ་ནས་སྔར་བྱས་ཀྱི་སྡིག་པ་རྣམས་ལ་དུག་ཁོང་དུ་སོང་བ་ལྟ་བུའི
འགྱོད་སེམས་དྲག་པོ་བྱེད་པ་ནི། རྣམ་པར་སུན་འབྱིན་པའི་སྟོབས། སྡིག་པའི་འཁོར་གསུམ་རང་
བཞིན་མེད་པར་ལྟ་བ་གཉེན་པོ་ཀུན་ཏུ་སྤྱོད་པའི་སྟོབས་རྣམས་དྲན་པར་བྱས་ལ་རང་དང་སེམས་
ཅན་ཐམས་ཅད་ཀྱིས་དུས་མཉམ་དུ་བརྗོད་པར་མོས་ལ། བཅོམ་ལྡན་འདས་རྡོ་རྗེ་སེམས་དཔས་
བདག་གཞན་སེམས་ཅན་ཐམས་ཅད་ཀྱི་སྡིག་སྒྲིབ་དང་དམ་ཚིག་ཉམས་ཆག་ཐམས་ཅད་དག་
པར་མཛད་དུ་གསོལ། ཞེས་གསོལ་བ་བཏབ་པས། ཐུགས་ཀའི་ཧཱུཾ་ཡིག་ལས་འོད་ཟེར་དཀར་
པོ་ཕྱོགས་བཅུར་འཕྲོས་པ་སེམས་ཅན་ཐམས་ཅད་ལ་ཕོག་པས། སྒྲིབ་གཉིས་བག་ཆགས་དང་
བཅས་པ་དག་ནས་རྡོ་རྗེ་སེམས་དཔའི་སྐུར་གྱུར་པར་བསམ། ཡང་ན་ཧཱུཾ་ཡིག་སྔགས་ཕྲེང་དང་
བཅས་པ་ལས་འོད་ཟེར་དཀར་པོ་དཔག་ཏུ་མེད་པ་འཕྲོས་པ་སེམས་ཅན་ཐམས་ཅད་ཀྱི་སྤྱི་བོར་
ཟུག །རྡོ་རྗེ་སེམས་དཔའ་ཡབ་ཡུམ་གྱི་ཐུགས་ཀ་ནས་བདུད་རྩི་དཀར་པོ་བྱུང་བ། འོད་ཟེར་དེ་ལ་
308

དཔལ་རྡོ་རྗེ་འཇིགས་བྱེད་ཀྱི་རྫོགས་རིམ་རྣལ་འབྱོར་དམར་ཁྲིད།
བརྟེན་པའམ་བསྐྱོད་ནས་སོང་བ་སེམས་ཅན་ཐམས་ཅད་ཀྱི་སྤྱི་བོ་ནས་ཞུགས་ཏེ། བྱང་ཆུབ་ཀྱི་
སེམས་ཀྱིས་དབང་བསྐུར་བས་སྡིག་སྒྲིབ་མ་ལུས་པ་དག་ནས་རྡོ་རྗེ་སེམས་དཔའི་སྐུར་གྱུར་བར་
བསམ། ཡང་ན་སྔགས་ཕྲེང་ནས་འཕྲོས་པའི་འོད་ཟེར་རེ་རེའི་སྣེ་ལ་རྡོ་རྗེ་སེམས་དཔའ་ཡབ་ཡུམ་
སྙོམས་པར་ཞུགས་པ་སེམས་ཅན་ཐམས་ཅད་ཀྱི་གྲངས་དང་མཉམ་པ་སྤྲོས། དེ་རྣམས་ཀྱི་སྦྱོར་
མཚམས་ནས་བྱང་ཆུབ་ཀྱི་སེམས་ཀྱི་བདུད་རྩིའི་རྒྱུན་བབས་པ་སེམས་ཅན་ཐམས་ཅད་ཀྱི་སྤྱི་བོར་
ལུས་གང་བས་སྡིག་སྒྲིབ་ཐམས་ཅད་དག་ནས་རྡོ་རྗེ་སེམས་དཔའི་སྐུར་གྱུར་པར་བསམ་
མོ། །དེ་དག་གི་སྐབས་སུ་གཞན་དོན་གྱི་དམིགས་པ་དེ་གསུམ་གང་རིགས་རེ་བྱེད་དོ། །སངས་
ཞུགས།
རྒྱས་སྲས་བཅས་ལ་མཉེས་པའི་མཆོད་པ་ཕུལ། ཞེས་སོགས་ཀྱི་དུས་སུ་རྡོ་རྗེ་སེམས་དཔའ་ཡབ་
ཡུམ་གྱི་ཐུགས་ཀ་ནས་མཆོད་པའི་ལྷ་མོ་དཔག་ཏུ་མེད་པ་སྤྲོས་ནས། མཆོད་པ་བསམ་གྱིས་མི་
ཁྱབ་པས་མཆོད་ནས། སངས་རྒྱས་སྲས་བཅས་ཀྱི་ཡོན་ཏན་ཐམས་ཅད་འོད་དང་འོད་ཟེར་གྱི་རྣམ་
པར་བཀུག་སྟེ་ཡབ་ཡུམ་ལ་ཐིམ་པས་གཟི་བརྗིད་དང་མཐུ་སྟོབས་རྒྱས་པར་བསམས་ལ་ཡིག་
བརྒྱ་བཟླའོ། །དེའི་ཐུགས་ཀའི་སྔགས་ཕྲེང་ལས་བདུད་རྩིའི་རྒྱུན་བབས་པ་སྐུའི་དབྱིབས་བརྒྱུད།
སྦྱོར་མཚམས་ནས་ཐོན་པ། རང་གི་སྤྱི་བོ་ནས་ཞུགས། ལུས་ཐམས་ཅད་གང་བས་ནད་གདོན་སྡིག་
སྒྲིབ་ཐམས་ཅད་དབང་པོའི་སྒོ་དང་བ་སྤུའི་བུ་ག་ཐམས་ཅད་ནས་ཐོན་ནས། ལུས་ཕྲུམ་ཕུས་བཏབ་
པའམ། ཤེལ་སྒོང་གཡའ་དག་པ་ལྟར་གྱུར་པར་བསམ། ཡང་ན་བདུད་རྩིའི་རྒྱུན་དེ་ཉིད་རང་གི་
སྤྱི་བོ་ནས་ཞུགས། རྐང་མཐིལ་ནས་ཡར་ལུས་ཀྱི་ནང་ཐམས་ཅད་བདུད་རྩིས་ལྡེམ་མེ་གང་བས་
སྡིག་སྒྲིབ་ཐམས་ཅད་དག་ནས་ལུས་ཤེལ་སྒོང་ལྟར་གྱུར་པར་བསམ་མོ། །ཡང་ན་རང་གི་ཚེ་ཐོག་
མ་མེད་པ་ནས་བསགས་པའི་ནད་གདོན་སྡིག་སྒྲིབ་ཐམས་ཅད་རང་གི་སྙིང་ག་ནས་ནག་ནུར་རེ་
འདུག་པར་བསམ་སྟེ། ཡབ་ཡུམ་གྱི་སྦྱོར་མཚམས་ཀྱི་བདུད་རྩིའི་རྒྱུན་བབས་ཏེ་རང་གི་སྤྱི་བོ་ནས་
ཞུགས། ཐལ་ཕུང་ལ་ཕུ་ཆུ་དྲག་པོ་ཕོག་པ་ལྟར་ནག་ཧད་ཧད་ཁྱེར་ནས་ལུས་ཤེལ་སྒོང་ལྟར་གྱུར་
309

ཀུན་མཁྱེན་གསུང་འབུམ་༼ཁ༽
པར་བསམ་མོ། །དེ་ལྟར་རང་དོན་གྱི་དམིགས་པ་གསུམ་པོ་གང་རུང་རེ་བྱས་ལ་ཡི་གེ་བརྒྱ་པའི་
སྔགས་དོན་དྲན་བཞིན་པས་བཟླའོ། །དམིགས་པ་འཆར་མི་བདེ་ན་འདི་མན་ཆད་ལ་ཐུན་གཅིག་གི་
ཚེ་ཡིག་བརྒྱ་བརྒྱ་རེ་སོང་བ་དང༌། བདུད་རྩི་དང་འོད་ཟེར་ཕྱིར་འཕྲོས་པས། གཞན་དོན་བྱས་རྗེས་
སུ་ཡང་རང་དོན་གྱི་དམིགས་པ་གསུམ་ལ་སྒྲིལ་དགོས་ལ། འཆར་བདེ་ན། རྩ་རྒྱུད་ལས། འདོད་
པ་སྙིང་གར་བཞག་བྱ་སྟེ། །ཞེས་ལན་མང་དུ་གསུངས་པའི་མན་ངག་ནི། རང་ལྷར་གསལ་བའི་
སྙིང་གའི་ཏིང་ངེ་འཛིན་སེམས་དཔའ་ཧཱུཾ་ཡིག་གི་ཐིག་ལེའི་ནང་དུ་རང་དང་སེམས་ཅན་ཐམས་ཅད་
གསལ་འདེབས་པ་སོགས་མན་ངག་ཞལ་ཤེས་འཁྲུལ་མེད་ཁྱད་པར་ཅན་ལ་རྩལ་སྦྱངས་ཏེ་ཞལ་
ལས་ཤེས་དགོས། སྔགས་དང་སྔགས་དོན་ཡང་རྗེའི་གསུང་བཞིན་དགོས་ཀྱི། སྔགས་ཤྲི་ཡམ་
སོགས་དང་སྔགས་དོན་ཡང་སྣ་ཚོགས་སུ་སྨྲ་བ་མི་འཐད་པ་ཤེས་པར་གྱིས། ཐུན་མཐར། བདག་
ནི་མི་ཤེས་རྨོངས་པ་ཡིས། །སོགས་ཀྱིས་ནོངས་པ་འགྱོད་ཅིང༌།
ཕྱིན་ཆད་མི་བྱེད་པར་སེམས་
པས་བརྗོད་པ་རྣམ་པར་སུན་འབྱིན་པ་དང༌། ཉེས་པ་ལས་ལྡོག་པའི་སྟོབས་གཉིས་ཚང༌། རྡོ་རྗེ་
སེམས་དཔའི་ཞལ་ནས་རིགས་ཀྱི་བུ་སོགས་གསུངས་ནས། རྡོ་རྗེ་སེམས་དཔའ་ཡབ་ཡུམ་རང་
གི་སྤྱི་བོ་ནས་ཞུགས། རང་གི་ལུས་ངག་ཡིད་གསུམ་དང་དབྱེར་མེད་དུ་ཐིམ། ཡང་ན་རང་གི་སྙིང་
གའི་དྷཱུ་ཏིའི་ནང་གི་ཐིག་ལེ་དཀར་དམར་གྱི་དབུས་སུ། རྡོ་རྗེ་སེམས་དཔའ་ཡབ་ཡུམ་གྱི་སྐུར་སྐྱ་
གྲོང་ངེ་བཞུགས་པར་བསྒོམ་མོ། །དེ་ལས་བྱུང་བའི་དགེ་རྩ་རྣམས་བསྔོ་བ་སྨོན་ལམ་གྱིས་རྒྱས་
གདབ། དེ་ལྟར་ཐུན་བཞི་བཞིར་བཅད་དེ་སྡིག་སྒྲིབ་དག་པའི་མཚན་མ་ཡང་ཡང་འབྱུང་གི་བར་
དུ་བྱ་ལ། དེ་ཡང་ཐོ་རངས་ཡི་གེ་བརྒྱ་པ་ཉེར་གཅིག་རེ་བཏོན་པས། ལྟུང་བའི་འཕེལ་ཁ་འཆད་
པ་དང༌། འབུམ་ཕྲག་བཟླས་ན་སྡིག་སྒྲིབ་ཀུན་འདག་པ་བསྟན་བཅོས་སྙིང་པོ་རྒྱན་ལས་གསུངས་
ལ། དེ་ཉིད་བསྡུས་པའི་རྒྱུད་ལས་ཀྱང༌། ཡིག་བརྒྱ་བརྗོད་པའི་ཕན་ཡོན་གྱིས་མཚམས་མེད་བྱས་
པ་དང༌། དེ་བཞིན་གཤེགས་པ་ཐམས་ཅད་བསླུས་པ་དང༌། དམ་པའི་ཆོས་སྤངས་པ་དང༌། ཉེས་
310

དཔལ་རྡོ་རྗེ་འཇིགས་བྱེད་ཀྱི་རྫོགས་རིམ་རྣལ་འབྱོར་དམར་ཁྲིད།
པ་བྱེད་པའི་ལས་ཐམས་ཅད་བྱེད་པ་ཡང་དག་ནས། སྒྲུབ་པ་པོ་ལ་རྡོ་རྗེ་སེམས་དཔའ་བརྟན་པར་
འགྱུར་བ་དང༌། དངོས་གྲུབ་ཐམས་ཅད་འཐོབ་པར་གསུངས་ལ། ཡང་མཉམ་སྦྱོར་ལས་དེ་བཞིན་
གཤེགས་པ་ཐམས་ཅད་ཀྱི་སྙིང་པོར་ཡང་བཤད། འཚོ་བའི་དེ་ཁོ་ན་ཉིད་ལས་ཀྱང་རང་གི་ལྷག་
པའི་ལྷའི་དངོས་གྲུབ་བརྟན་པར་གསུངས་པ་དང༌། སློབ་དཔོན་ཀུན་སྙིང་དང་ཤཱཀྱ་བཤེས་གཉེན་
གཉིས་ཀས་དེ་ཉིད་བསྡུས་པ་ལྟར་བཤད་པས་དངོས་གྲུབ་བརྟན་པ་དང༌། ལྷའི་དངོས་གྲུབ་ཉེ་བ་
དང༌། ལྷ་རང་ལ་ཉེ་བར་འདོད་པས་ཡི་གེ་བརྒྱ་པ་མན་ངག་ལྟར་འབད་པར་བྱ་བ་གནད་དུ་ཆེ།
གཞན་ཡང་དེ་དག་གི་སྐབས་སུ་གང་སྣང་བདེ་སྟོང་དུ་བསྒོམ་པ་དང༌། གང་སྣང་ཐམས་ཅད་རྡོ་
རྗེ་སེམས་དཔའི་གསང་གསུམ་དུ་འཁྱེར་བ་ལ་འབད་ཅིང་གཉེན་པོ་ཀུན་ཏུ་སྤྱོད་པ་གཞན་ལའང་
ཅི་ལྕོགས་བྱའོ། །
གཉིས་པ་བྱིན་རླབས་འཇུག་པར་བྱ་བའི་ཕྱིར་བླ་མའི་རྣལ་འབྱོར་བསྒོམ་པ་ལ། སྐྱབས་འགྲོ་
སེམས་བསྐྱེད་སྔར་ལྟར་བྱས་ལ། ཐུན་མོང་བ་ནི་རྡོ་རྗེ་འཆང་ཞལ་གཅིག་ཕྱག་གཉིས་པར་བསྒོམ་
པ་སྟེ། རྗེའི་གདན་རྫོགས་ཀྱི་ཁྲིད་ཡིག་དང༌། ཆོས་དྲུག་གི་ཁྲིད་ཡིག་དང༌། ལྷ་བཙུན་རིན་རྒྱམ་པས་
མཛད་པའི་འཇིགས་བྱེད་ཀྱི་རྫོགས་རིམ་ལྟར་སྒོམ་རྒྱུ་ཡིན། ཐུན་མོང་མ་ཡིན་པ་ལ་ཤེས་རབ་
འཕེལ་བ་དང༌། བདེ་ཆེན་འབར་བ་སོགས་གཙོ་བོར་བྱེད་ན། འཇམ་དབྱངས་ཕྱི་ནང་གསང་གསུམ་
ཅི་རིགས་ལ་བརྟེན་པའི་བླ་མའི་རྣལ་འབྱོར་དང༌། རང་གི་ལྷ་དང་བླ་མ་དབྱེར་མེད་དུ་བསྒོམ་པ་དང༌།
ཚོགས་ཞིང་དང་སྦྲགས་ནས་བླ་མའི་རྣལ་འབྱོར་བསྒོམ་པ་དག་ལ། རྡོ་རྗེ་འཇིགས་བྱེད་བསྒོམ་པར་
བྱ་སྟེ། འདིར་ཕྱི་མ་གཉིས་ཀ་སྦྲགས་པའི་དབང་དུ་བྱས་ནས། མདུན་གྱི་ནམ་མཁར་སེང་གེ་ཆེན་པོ་
བརྒྱད་ཀྱིས་བཏེགས་པའི་རིན་པོ་ཆེའི་ཁྲིའི་སྟེང་དུ་སྣ་ཚོགས་པད་ཟླ་ཉི་མའི་གདན་སུམ་བརྩེགས་
ཀྱི་སྟེང་དུ་བླ་མ་དཔལ་རྡོ་རྗེ་འཇིགས་བྱེད་སྐུ་མདོག་མཐིང་ནག་ཞལ་དགུ་ཕྱག་སོ་བཞི། ཞབས་བཅུ་
དྲུག་པ། གཡས་བསྐུམས་ཤིང་གཡོན་བརྐྱངས་པའི་སྟབས་ཀྱིས་བཞུགས་པ། ཞེས་པ་ནས། མེ་
311

ཀུན་མཁྱེན་གསུང་འབུམ་༼ཁ༽
དཔུང་རབ་ཏུ་འབར་བའི་ཀློང་དཀྱིལ་ན་བཞུགས་པ། དེའི་པང་ན་ཡུམ་རྡོ་རྗེ་རོ་ལངས་མ་སྔོན་མོ་
ཞལ་གཅིག་ཕྱག་གཉིས་མ་གཡས་རྡོ་རྗེ་གྲི་གུག་འཕྱར་ཞིང༌། གཡོན་ཐོད་པ་གདུག་པའི་ཁྲག་གིས་
གང་བ་འཛིན་པ། ཐོད་སྐམ་ལྔས་དབུ་བརྒྱན་ཅིང༌། སྐམ་པོ་ལྔ་བཅུའི་དོ་ཤལ་ཅ